La Federasion sindacałe mondiałe, in sigla FSM , el ze un'union sindacałe internasionałe nasesta a Parize inte el 3 de otobre del 1945 par el renpiasamento de ła Federasion sindacałe internasionałe. A ła confarensa fondativa de Parize i ghea formà parte i raprezentanti de 67 milioni de iscrivesti vegnesti da 56 paezi difarenti. El so fin el zera de unir tuti i sindacai del mondo soto de un'ùgnoła organizasion sul modeło de cheło che zera drio sucédar par l'ONU. Inte el 1949, dopo dei contrasti nasesti dopo de łe dèspute sul pian Marshall e pì in zenerałe inte el clima inisiałe da guera freda, tante organizasion sindacałi de stanpo osidentałe łe ghea lascià l'organizasion par fondare l'International Confederation of Free Trade Union. La FSM ła se ghea cusita delineà èsar cofà un'organizasion de forte stanpo comunista includesta inte l'òrbita de influensa de l'Union Soviètega. De sevente anca łe organizasion de Jugoslàvia e Cina łe ghea dasà ła WFTU co che le zera sorzeste difarense ideołòzeghe intrà i so goerni e l'URSS. Atualmente ła FSM ła ze formada da pì de 97 milioni de lavoratori da 130 paezi difarenti. I Parize, dal 3 a l'8 de otobre 1945 II Milan, dal 29 de zugno al 9 de lujo 1949 III Viena, dal 10 al 21 de otobre 1953 IV Lipsia, dal 4 al 15 de otobre 1957 V Mosca, dal 4 al 15 de disenbre 1961 VI Varsàvia, da l'8 al 22 de otobre 1965 VII Budapest, dal 17 al 31 de otobre 1969 VIII Varna , dal 15 al 22 de otobre 1973 IX Praga, dal 16 al 23 de apriłe 1978 X L'Avana, dal 10 al 15 de febraro 1982 XI Berlin, 1986 XII Mosca, dal 13 al 19 de novenbre 1990 XIII Damasco, 1994 XIV Nova Delhi, dal 25 al 28 marso 2000 XV L'Avana, disenbre 2005 XVI Atene, dal 6 al 9 de apriłe 2011.